Balearska ostrva

Balearska ostrva ili Baleari (španski Las Islas Baleares ili Baleares, katalonski Illes Balears ili Balears) je španska autonomna zajednica sastavljena od ostrva istoimenog arhipelaga u Sredozemnom moru, koji se nalaze nasuprot istočne obale Pirenejskog poluostrva. Arhipelag se sastoji od dvije grupe ostrva: Las Gimnesias: Menorca, Mallorca i Cabrera te neki bliža ostrvca (kao Dragonera, Isla del Aire i drugi). Las Pitiusas: Ibiza i Formentera te ostrvca koji ih okružuju. Stanovništvo Na ostrvima živi 983.131 stanovnika (prema popisu iz 2005.), od kojih je 15,75% stranih državljana. Stanovništvo i gustoća naseljenosti po ostrvima (2005.): Mallorca - 777.821 stan. - 214,84 stan./km2 Ibiza - 111.107 stan. - 193,22 stan./km2 Menorca - 86.697 stan. - 124'85 stan./km2 Formentera - 7.506 stan. - 90,17 stan./km2 Stanovništvo u gradovima (2005,): Palma de Mallorca - 375.773 stan. Ibiza - 42.797 stan. Mahón - 27.669 stan. Ciudadela - 26.972 stan. Formentera - 7.506 stan. Na Balearima vlada dvojezičnost. Govori se španskim i katalonskim jezikom (zbog raseljavanja iz područja Rosellóna, Gerone i Barcelone tokom Rekonkviste), koji su i službeni jezici Zajednice. Također, u turističkim zonama govori se engleskim i njemačkim. Uprkos tome što su oba jezika službena, većina službenih dokumenata Zajednice su ipak na katalonskom. Reference